Zbulimi i financimit të sulmeve terroriste i rëndësishëm për gjetjen e autorëve të sulmeve
SHBA arrijnë sukses në zbulimin e burimeve financiare të terroristëve
Shtetet e Bashkuara vazhdojnë të kryejnë një luftë të fshehtë ndaj terrorizimit, por jo më me gjakderdhje, por përmes informacioneve dixhitale dhe llogaritë bankare. Pas 11 shtatorit 2001, zbulimi amerikan filloi të grumbullonte të dhënat dhe t’i analizonte ato në një kuadër më të përgjithshëm, duke përfshirë praktikën e udhëtimeve, komunikimiet elektronike dhe transaksionet bankare të terroristëve. Që nga ajo kohë, Departamenti i Thesarit ka mësuar se paratë që u deshën për kryerjen e sulmeve terroriste të 11 shtatorit u transferuan nga banka evropiane dhe të Lindjes e Mesme. Një pjesë e informacioneve erdhi nga një bankë në Bruksel, e njohur si Shoqata Botërore për Telekomunikacionin Financiar. Të ndjekim hollësitë. Zyrtartët që merren me luftën kundër krimit dinë një mënyrë për të kapur kriminelët, përmes llogarive të tyre bankare. Por edhe pse sulmet terroriste të 11 shtatorit në New York e ndryshuan konceptin për kriminelët, ato nxitën fillimin e një tjetër lloj lufte, asaj që zhvillohet përmes kamerave të survejimit dhe të dhënave kompjuterike. Mathew Levit është drejtor për programin e kundërterrorizmit dhe zbulimit në Institutin e Washingtonit. Pas 11 shtatorit, u bë e qartë se terroristëve u nevojitej jo vetëm ideologjia në kryerjen e sulmeve. Zbulimi amerikan filloi të kombinonte të dhënat, vëzhgoi zakonet e tyre të udhëtimit, komunikimet elektronike dhe transaksionet bankare. Për të bërë këtë, SHBA krijuan një agjenci të re brenda Departamentit të Thesarit. Stuart Levey i Këshillit për Marrëdhënie me Jashtë ka qenë Drejtor i Sektorit për Terrorizimin dhe Zbulimin Financiar. Që nga ajo kohë, agjencia ka mësuar se paratë që u deshën për kryerjen e sulmeve terroriste të 11 shtatorit, rreth gjysëm milionë dollarë, u transferuan nga banka evropiane dhe të Lindjes e Mesme për rrëmbyesit e avionëve në Shtetet e Bashkuara. Një pjesë e informacioneve erdhi nga një bankë në Bruksel, e njohur si SWIFT, ose Shoqata Botërore për Telekomunikacionin Financiar. Duke përdorur këto të dhëna, qeveria amerikane urdhëroi ngrirjen e pasurive të grupeve dhe individëve që dihet se kishin lidhje me grupe terroriste. Ato gjithashtu çuan në kapjen e operativëve të Al Kaidës, përfshirë personin e njohur me emrin Hambali, i cili ishte ideatori i sulmeve me bombë të 11 shtatorit të vitit 2002 në një pikë pushimi në Bali. Arritja më e rëndësishme në luftën kundër terrozimit ndodhi në muajin maj, kur komandot amerikane vranë Osama Bin Ladenin në një kompleks privat në Pakistan. Zyrtarët amerikanë thonë se informacioni i siguruar gjatë sulmit provoi se Al Qaida është në vështirësi financiare. Kjo për arsye se grupet terroriste vazhdimisht ndryshojnë sipas kushteve. Disa prej tyre janë shndërruar në grupe të kontrabandës së drogës dhe rrëmbimeve për financimin e operacioneve e tyre. Dhe ndërsa paratë janë duke u mbaruar, tani vihet re prirja për kryerjen e sulmeve më të vogla dhe më pak të kushtueshme. Pavarësisht nga madhësia, Matt Levitt, thotë se kërkimi i burimeve financiare të terroristëve është i vlefshëm. Por kjo nuk do të thotë se nuk ka për të patur më sulme terroriste. Ekspertët thonë se përpjekja për ndalimin e financimit për një ideologji që synon vrasjen e njerëzve të pafajshëm, do të kërkojë vigjilencë të vazhdueshme, përkushtim dhe bashkëpunimin e botës në vitet që do të vijnë.